Երեկ WWDC 2014 համաժողովի ժամանակ Apple ընկերությունը ներկայացրեց իր նոր OS X 10.10 Yosemite iOS 8 օպերացիոն համակարգերը: Դրանցում կատարվել են մի շարք զգալի փոփոխություններ ու ավելացել են նոր ֆունկցիաներ: iOS 8-ի նորարարությունների մեծ մասը նախատեսված են ծրագրեր մշակողների համար ու իրոք շատ լուրջ փոփոխություններ են: Իսկ վերջնական օգտատերերը շատ քիչ փոփոխություններ կարող են տեսնել: Մասնավորապես նշեմ, որ Apple-ը ներկայացրեց նոր ծրագրավորման լեզու, որը կոչվում է Swift: Եթե ծրագրավորող եք ու ցանկանում եք ավելի մանրամասն ծանոթանալ այդ լեզվին, ապա ներբեռնեք և կարդացեք «The Swift Programming Language» անվճար գիրքը: Գրքի օնլայն տարբերակը հասանելի է այստեղ: Նշեն, որ OS X 10.10 Yosemite համակարգը հասանելի կլինի ամբողջովին անվճար և կարող եք ներբեռնել այս տարվա աշնանը: iOS 8 համակարգը նույնպես հասանելի կլինի աշնանը: Եթե չեք հետևել երեկվա ներկայացմանը, ապա կարող եք դիտել iMicca-ի հայերեն անդրադարձը: